BEC ดัน “แต้ว ณฐพร” ออกอัลบั้มแรก BABYBOO ขึ้นแท่นศิลปินเพลงเต็มตัว
BEC เปิดตัวธุรกิจเพลง ส่ง “แต้ว ณฐพร” ขึ้นแท่นเป็นศิลปินเพลงเต็มตัว ในชื่ออัมบั้ม BABYBOO 
BEC เปิดตัวธุรกิจเพลง ส่ง “แต้ว ณฐพร” ขึ้นแท่นเป็นศิลปินเพลงเต็มตัว ในชื่ออัมบั้ม BABYBOO 
15 ม.ค. 2565

นายสุรินทร์ กฤตยาพงศ์พันธุ์ กรรมการผู้อำนวยการสายธุรกิจโทรทัศน์ ได้เปิดเผยว่า การต่อยอดนักแสดงของช่อง 3 หรือ บริษัท บีอีซี เวิลด์ จำกัด (มหาชน) หรือ BEC เข้าสู่วงการเพลง เป็นหนึ่งในแผนที่วางไว้ในปีนี้ โดยช่อง 3 มีนักแสดงที่มีศักยภาพอยู่หลายคน แต่ละคนมีความสามารถที่แตกต่างกันไป หนึ่งในนั้นคือการเป็นศิลปินเพลง
โดยศิลปินเบอร์แรกที่จะเปิดตัว คือ “แต้ว” ณฐพร เตมีรักษ์ ซึ่งมองเห็นแล้วว่าเป็นนักแสดงที่มีศักยภาพสูงทั้งในด้านการแสดงที่สามารถเข้าถึงบทบาทได้อย่างหลากหลาย และยังเป็นนักแสดงที่มีความสามารถด้านการร้องเพลงและการเต้น และมีความพร้อมที่จะขึ้นแท่นเป็นศิลปินเบอร์แรก ในชื่ออัมบั้ม BABYBOO
นอกจากนี้ช่อง 3 มีศักยภาพที่พร้อมใช้ทั้งทั้งสื่อโทรทัศน์ และสื่อโซเชียลมีเดียทั้งของสถานีและทุกแพลตฟอร์ม รวมถึงสื่อวิทยุที่จะเผยแพร่ผลงานนี้ให้เข้าถึงกลุ่มผู้ชมและผู้ฟังได้อย่างทั่วถึง